ddrg/super_eurlex huggingface dataset:
Kommissionens beslutning

af 15. januar 2002

om sjette ændring af beslutning 2001/740/EF om beskyttelsesforanstaltninger mod mund- og klovesyge i Det Forenede Kongerige

(meddelt under nummer K(2002) 78)

(EØS-relevant tekst)

(2002/37/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10,

under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked(3), senest ændret ved direktiv 92/118/EØF, særlig artikel 9, og

ud fra følgende betragtninger:

(1) Kommissionens beslutning 2001/740/EF(4), senest ændret ved beslutning 2001/938/EF(5), fastlægger beskyttelsesforanstaltninger mod mund- og klovesyge i Det Forenede Kongerige.

(2) Det seneste udbrud af mund- og klovesyge i Storbritannien blev registreret den 30. september 2001. Nogle grevskaber i Storbritannien, der er nævnt i bilag III, har ikke haft nogen udbrud af mund- og klovesyge under denne epizooti, mens andre har været fri for sygdommen i mere end tre måneder.

(3) Den forbedrede dyresundhedstilstand tillader nu, at det område, hvorfra levende kvæg og svin og kød fra dyr af modtagelige arter kan afsendes, udvides.

(4) Situationen tages op til fornyet gennemgang på mødet i Den Stående Veterinærkomité, som er berammet til den 15.-16. januar 2002, og foranstaltningerne tilpasses om nødvendigt.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilag III til beslutning 2001/740/EF affattes som angivet i bilaget til denne beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 15. januar 2002.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 395 af 30.12.1989, s. 13.

(4) EFT L 277 af 20.10.2001, s. 30.

(5) EFT L 345 af 29.12.2001, s. 99.

BILAG

"BILAG III

>TABELPOSITION>

ADNS= Kode for anmeldelse af dyresygdomme (beslutning 2000/807/EF)

GIS= Kode for administrativ enhed

B= oksekød

S/G= fåre- og gedekød

P= svinekød

FG= opdrættet vildt af arter, som er modtagelige for mund- og klovesyge

WG= vildtlevende vildt af arter, som er modtagelige for mund- og klovesyge

LB= levende kvæg

LP= levende svin"
Kommissionens beslutning

af 16. januar 2002

om ændring af beslutning 93/693/EF for så vidt angår listen over tyrestationer i visse tredjelande, som er godkendt til udførsel af tyresæd til Fællesskabet

(meddelt under nummer K(2002) 27)

(EØS-relevant tekst)

(2002/36/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 88/407/EØF af 14. juni 1988 om fastsættelse af veterinærpolitimæssige krav i forbindelse med handelen inden for Fællesskabet med tyresæd og indførsel heraf(1), senest ændret ved akten vedrørende Østrigs, Finlands og Sveriges tiltrædelse, særlig artikel 9, stk. 1, og

ud fra følgende betragtninger:

(1) Rumænien står på den liste over tredjelande i Kommissionens beslutning 90/14/EØF(2), senest ændret ved beslutning 94/453/EF(3), hvorfra medlemsstaterne tillader indførsel af frosset tyresæd.

(2) De rumænske veterinærmyndigheder har anmodet om, at en tyrestation føjes til listen i Kommissionens beslutning 93/693/EF(4), senest ændret ved beslutning 2001/726/EF(5) over tyrestationer i Rumænien, som er officielt godkendt til udførsel af tyresæd til Fællesskabet.

(3) De rumænske myndigheder har forsikret Kommissionen om, at de krav, der er fastsat i artikel 9, stk. 3, litra b), d) og e), i direktiv 88/407/EØF, er opfyldt, og myndighederne har officielt godkendt stationen til udførsel til Fællesskabet.

(4) Beslutning 93/693/EF bør derfor ændres i overensstemmelse hermed.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til beslutning 93/693/EF indsættes følgende efter Polen:

>TABELPOSITION>

Artikel 2

Denne beslutning er rettet til medlemsstaterne.

Udfærdiget i Bruxelles, den 16. januar 2002.

På Kommissionens vegne

David Byrne

Medlem af Kommissionen

(1) EFT L 194 af 22.7.1988, s. 10.

(2) EFT L 8 af 11.1.1990, s. 71.

(3) EFT L 187 af 22.7.1994, s. 11.

(4) EFT L 320 af 22.12.1993, s. 35.

(5) EFT L 273 af 16.10.2001, s. 21.
Rådets afgørelse

af 21. januar 2002

om beskikkelse af et nederlandsk medlem af Det Økonomiske og Sociale Udvalg

(2002/115/EF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 258,

under henvisning til traktaten om oprettelse af Det Europæiske Atomenergifællesskab, særlig artikel 166,

under henvisning til Rådets afgørelse af 15. september 1998 om beskikkelse af medlemmerne af Det Økonomiske og Sociale Udvalg for perioden fra den 21. september 1998 til den 20. september 2002(1),

i betragtning af, at en plads som medlem af Det Økonomiske og Sociale Udvalg er blevet ledig efter J.J. van DIJKs fratræden, der blev meddelt Rådet den 15. oktober 2001;

under henvisning til den kandidatliste, som den nederlandske regering har forelagt, og

efter at have indhentet udtalelse fra Kommissionen for De Europæiske Fællesskaber -

TRUFFET FØLGENDE AFGØRELSE:

Eneste artikel

E. van VELSEN beskikkes som medlem af Det Økonomiske og Sociale Udvalg som efterfølger for J.J. van DIJK for den resterende del af dennes mandatperiode, dvs. indtil den 20. september 2002.

Udfærdiget i Bruxelles, den 21. januar 2002.

På Rådets vegne

M. Arias Cañete

Formand

(1) EFT L 257 af 19.9.1998, s. 37.
Kommissionens beslutning

af 11. februar 2002

om supplering af EF-beredskabslageret af bluetonguevaccine

(meddelt under nummer K(2002) 432)

(EØS-relevant tekst)

(2002/108/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 2000/75/EF af 20. november 2000 om vedtagelse af specifikke bestemmelser vedrørende foranstaltninger til bekæmpelse og udryddelse af bluetongue hos får(1), særlig artikel 9, stk. 2,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(2), senest ændret ved beslutning 2001/12/EF(3), særlig artikel 3, stk. 3 og 5, og

ud fra følgende betragtninger:

(1) Ifølge Kommissionens beslutning 2000/477/EF(4) skal der være et EF-beredskabslager på 500000 doser trivalent bluetonguevaccine, der indeholder serotype 4, 9 og 16.

(2) Af tekniske årsager har det laboratorium, der fremstiller vaccinen, foreslået Kommissionen at udskifte disse doser med 500000 nyfremstillede doser uden yderligere beregning.

(3) Det var meningen, at den trivalente vaccine skulle bruges i Grækenland.

(4) På baggrund af den aktuelle epidemiologiske situation i Grækenland har de græske myndigheder bekræftet, at de ikke agter at bruge denne vaccine i den nærmeste fremtid.

(5) Det er mere hensigtsmæssigt at udskifte de 500000 trivalente doser med 500000 doser bivalent vaccine (serotype 2 og 9), der vil blive anvendt i Syditalien, idet de italienske myndigheder har tilkendegivet, at de har til hensigt at vaccinere med den vaccinetype i disse områder.

(6) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Det beredskabslager på 500000 doser trivalent bluetonguevaccine (serotype 4, 9 og 16), der er nævnt i artikel 1, stk. 1, i beslutning 2000/477/EF, suppleres med 500000 doser bivalent bluetonguevaccine (serotype 2 og 9).

Artikel 2

Denne beslutning er rettet til medlemsstaterne.

Udfærdiget i Bruxelles, den 11. februar 2002.

På Kommissionens vegne

David Byrne

Medlem af Kommissionen

(1) EFT L 327 af 22.12.2000, s. 74.

(2) EFT L 224 af 18.8.1990, s. 19.

(3) EFT L 3 af 6.1.2001, s. 27.

(4) EFT L 187 af 26.7.2000, s. 56.
Kommissionens beslutning

af 11. februar 2002

om anden ændring af beslutning 2000/574/EF om beskyttelsesforanstaltninger over for infektiøs lakseanæmi hos laksefisk på Færøerne

(meddelt under nummer K(2002) 450)

(EØS-relevant tekst)

(2002/110/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(1), senest ændret ved direktiv 96/43/EF(2), særlig artikel 18, stk. 7,

under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet(3), særlig artikel 22, og

ud fra følgende betragtninger:

(1) I september 2000 vedtog Kommissionen beslutning 2000/574/EF(4) om beskyttelsesforanstaltninger over for infektiøs lakseanæmi (ISA) hos laksefisk på Færøerne. Ved beslutning 2001/312/EF(5) blev foranstaltningerne videreført til den 1. februar 2002.

(2) I 2001 blev der konstateret fem nye udbrud af ISA på Færøerne. Sygdommen forventes ikke udryddet i nær fremtid.

(3) Som følge af sygdomssituationen med hensyn til ISA på Færøerne bør anvendelsesperioden for foranstaltningerne i beslutning 2000/574/EF forlænges til den 1. februar 2003.

(4) De restriktioner for æg og mælke af laksefisk, der er fastsat i artikel 1, stk. 2, i beslutning 2000/574/EF, bør videreføres, indtil risikoen for overførelse af ISA gennem æg og mælke er blevet undersøgt og korrekt evalueret. Den periode, hvor foranstaltningerne undersøges, bør derfor forlænges til den 1. februar 2003.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 4 i beslutning 2000/574/EF ændres "1. februar 2002" til "1. februar 2003".

Artikel 2

Denne beslutning er rettet til medlemsstaterne.

Udfærdiget i Bruxelles, den 11. februar 2002.

På Kommissionens vegne

David Byrne

Medlem af Kommissionen

(1) EFT L 268 af 24.9.1991, s. 56.

(2) EFT L 162 af 1.7.1996, s. 1.

(3) EFT L 24 af 30.1.1998, s. 9.

(4) EFT L 240 af 23.9.2000, s. 26.

(5) EFT L 109 af 19.4.2001, s. 66.
Rådets afgørelse

af 28. januar 2002

om indgåelse og midlertidig anvendelse af en interimsaftale mellem Det Europæiske Fællesskab på den ene side og Republikken Kroatien på den anden side om handel og handelsanliggender

(2002/107/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, og stk. 3, andet afsnit,

under henvisning til forslag fra Kommissionen(1), og

under henvisning til samstemmende udtalelse fra Europa-Parlamentet(2)

ud fra følgende betragtninger:

(1) I afventning af ikrafttrædelsen af stabiliserings- og associeringsaftalen mellem De Europæiske Fællesskaber og deres medlemsstater på den ene side og Republikken Kroatien på den anden side, undertegnet i Luxembourg den 29. oktober 2001, er det nødvendigt at godkende interimsaftalen mellem Det Europæiske Fællesskab og Republikken Kroatien om handel og handelsanliggender, der blev paraferet i Bruxelles den 10. juli 2001.

(2) Da der ikke allerede foreligger en transportaftale mellem Det Europæiske Fællesskab og Republikken Kroatien, skal de relevante handelsrelaterede transportbestemmelser i protokol 6 til stabiliserings- og associeringsaftalen indarbejdes i interimsaftalen.

(3) Da der ikke allerede findes aftaleorganer, oprettes der ved denne aftale et Interimsudvalg til at gennemføre denne aftale.

(4) Handelsbestemmelserne i denne aftale er af ekstraordinær karakter og er forbundet med den politik, der føres inden for rammerne af stabiliserings- og associeringsprocessen, og de skaber for Den Europæiske Union ikke nogen præcedens i Det Europæiske Fællesskabs handelspolitik over for andre tredjelande end dem, der er omfattet af stabiliserings- og associeringsprocessen -

TRUFFET FØLGENDE AFGØRELSE:

Artikel 1

1. Interimsaftalen mellem Det Europæiske Fællesskab på den ene side og Republikken Kroatien på den anden side om handel og handelsanliggender, samt de dertil knyttede bilag og protokoller og de til slutakten knyttede erklæringer godkendes herved på Det Europæiske Fællesskabs vegne.

2. De i stk. 1 omhandlede tekster er knyttet til denne afgørelse(3).

Artikel 2

1. Kommissionen, der bistås af repræsentanter for medlemsstaterne, repræsenterer Fællesskabet i Interimsudvalget, der er nedsat ved artikel 38 i interimsaftalen.

2. Den holdning, som Fællesskabet skal indtage i Interimsudvalget, fastlægges af Rådet på forslag af Kommissionen, eller i givet fald af Kommissionen, for hvers vedkommende i overensstemmelse med de relevante bestemmelser i traktaten.

Artikel 3

Formanden for Rådet bemyndiges til at udpege de personer, der er beføjet til på Fællesskabets vegne at deponere den notifikationsakt, der er omhandlet i artikel 50 i aftalen.

Udfærdiget i Bruxelles, den 28. januar 2002.

På Rådets vegne

J. Piqué i Camps

Formand

(1) EFT C 362 E af 18.12.2001, s. 1.

(2) Udtalelse afgivet den 14.12.2001 (endnu ikke offentliggjort i EFT).

(3) EFT L 330 af 14.12.2001, s. 3.
Kommissionens beslutning

af 11. februar 2002

om tredje ændring af beslutning 1999/766/EF om beskyttelsesforanstaltninger over for infektiøs lakseanæmi hos laksefisk i Norge

(meddelt under nummer K(2002) 443)

(EØS-relevant tekst)

(2002/109/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(1), senest ændret ved direktiv 96/43/EF(2), særlig artikel 18, stk. 7,

under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet(3), særlig artikel 22, stk. 6, og

ud fra følgende betragtninger:

(1) I juli 1999 vedtog Kommissionen beslutning 1999/766/EF om beskyttelsesforanstaltninger over for infektiøs lakseanæmi (ISA) hos laksefisk i Norge(4). Beslutningen er blevet ændret to gange, senest ved beslutning 2001/313/EF(5). Foranstaltningerne omfatter et forbud mod indførsel til EF af levende laks og skærpede betingelser for indførsel af laksefiskeprodukter til konsum. Foranstaltningerne gælder til den 1. februar 2002.

(2) I 2001 rapporterede Norge nye udbrud af ISA. Selv om de norske veterinærmyndigheder har truffet beskyttelsesforanstaltninger, kan der ikke forventes en hurtig udryddelse af sygdommen.

(3) Som følge af sygdomssituationen i Norge bør anvendelsesperioden for foranstaltningerne i beslutning 1999/766/EF forlænges til den 1. februar 2003.

(4) De restriktioner for æg og mælke af laksefisk, der er fastsat i beslutning 1999/766/EF, bør videreføres, indtil risikoen for overførelse af ISA gennem æg og mælke er blevet undersøgt og korrekt evalueret. Den periode, hvor foranstaltningerne undersøges, bør derfor forlænges til den 1. februar 2003.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 4 i beslutning 1999/766/EF ændres "1. februar 2002" til "1. februar 2003" og "31. december 2001" til "1. februar 2003".

Artikel 2

Denne beslutning er rettet til medlemsstaterne.

Udfærdiget i Bruxelles, den 11. februar 2002.

På Kommissionens vegne

David Byrne

Medlem af Kommissionen

(1) EFT L 268 af 24.9.1991, s. 56.

(2) EFT L 162 af 1.7.1996, s. 1.

(3) EFT L 24 af 30.1.1998, s. 9.

(4) EFT L 302 af 25.11.1999, s. 23.

(5) EFT L 109 af 19.4.2001, s. 67.
Kommissionens beslutning

af 6. februar 2002

om gennemførelsesbestemmelser for den faste refusion af lageromkostningerne for C-sukker, som Finland yder for produktionsårene 2001/02 til 2005/06

(meddelt under nummer K(2002) 395)

(Kun den finske og den svenske udgave er autentisk)

(2002/99/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1260/2001 af 19. juni 2001 om den fælles markedsordning for sukker(1), særlig artikel 46, stk. 5, og

ud fra følgende betragtninger:

(1) Efter artikel 46, stk. 5, i forordning (EF) nr. 1260/2001 kan Finland for produktionsårene 2001/02 til 2005/06 yde en fast refusion af lageromkostningerne for C-sukker overført i overensstemmelse med forordningens artikel 14. På grundlag af de oplysninger om de faktiske lageromkostninger, som de finske myndigheder har fremsendt, kan der fastsættes gennemførelsesbestemmelser for udbetalingen af refusion. Det maksimale refusionsbeløb bør være lavere end de faktiske omkostninger, og forskellige tidsfrister bør være mulige for udbetalingen af den faste refusion i løbet af den obligatoriske oplagringsperiode.

(2) Finland skal træffe passende foranstaltninger og underrette Kommissionen herom, så det er muligt at følge og kontrollere anvendelsen af de bestemmelser, der er fastsat i denne beslutning.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -

VEDTAGET FØLGENDE BESLUTNING:

Artikel 1

1. For produktionsårene 2001/02 til 2005/06 kan Finland yde den faste refusion, der er omhandlet i artikel 46, stk. 5, i forordning (EF) nr. 1260/2001, til den sukkerfabrikant, som er etableret på dens område, på de i denne beslutning fastsatte betingelser.

2. Refusionen i stk. 1 må kun ydes for den mængde C-sukker, der overføres til det følgende produktionsår i overensstemmelse med artikel 14 i forordning (EF) nr. 1260/2001.

3. Det maksimale refusionsbeløb er på 0,33 EUR pr. 100 kg hvidt sukker pr. måned.

4. Refusionen udbetales for hver måned, hvor sukkeret oplagres, indtil udgangen af den obligatoriske sammenhængende tolvmånedersperiode, der er omhandlet i artikel 14, stk. 2, i forordning (EF) nr. 1260/2001.

Det samlede refusionsbeløb kan i givet fald udbetales på én gang. I så fald må udbetaling først ske efter de første seks måneders obligatorisk oplagring.

Artikel 2

1. Finland træffer de foranstaltninger, der er nødvendige for at kontrollere, at den ordning med fast refusion af lageromkostningerne, som er fastsat i denne beslutning, fungerer korrekt.

2. Finland meddeler i løbet af marts Kommissionen de foranstaltninger, der i henhold til denne beslutning er truffet for den foregående oplagringsperiode.

Artikel 3

Denne beslutning er rettet til Republikken Finland.

Udfærdiget i Bruxelles, den 6. februar 2002.

På Kommissionens vegne

Franz Fischler

Medlem af Kommissionen

(1) EFT L 178 af 30.6.2001, s. 1.
Kommissionens beslutning

af 30. januar 2002

om en overgangsperiode for Portugal til at tilpasse dets regnskabssystem til Europa-Parlamentets og Rådets forordning (EF) nr. 2516/2000

(meddelt under nummer K(2002) 340)

(Kun den portugisiske udgave er autentisk)

(2002/100/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets of Rådets forordning (EF) nr. 2516/2000 af 7. november 2000 om ændring af de fælles principper i det europæiske national- og regionalregnskabssystem i Det Europæiske Fællesskab (ENS 95) for så vidt angår skatter og bidrag til sociale ordninger og om ændring af Rådets forordning (EF) nr. 2223/96(1), særlig artikel 7, stk. 2,

under henvisning til anmodning fra Portugal af 21. juni 2001, og

ud fra følgende betragtninger:

(1) Rådets forordning (EF) nr. 2223/96 af 25 juni 1996 om de europæiske national- og regionalregnskabssystem i Det Europæiske Fællesskab(2), senest ændret ved forordning (EF) nr. 2516/2000, udgør referencerammen for de fælles standarder, definitioner, klassifikationer og regnskabsregler, der skal anvendes ved udarbejdelsen af medlemsstaternes regnskaber til opfyldelse af Fællesskabets statistiske behov, således at der kan opnås resultater, som er sammenlignelige medlemsstaterne imellem.

(2) Forordning (EF) nr. 2516/2000 sikrer bedre sammenlignelighed og gennemsigtighed medlemsstaterne imellem ved registreringen af skatter og bidrag til sociale ordninger i ENS 95 med henblik på proceduren i forbindelse med uforholdsmæssigt store underskud. Den indeholder en bestemmelse om, at den offentlige sektors nettolåntagning/nettolångivning ikke må omfatte skatter og bidrag til sociale ordninger, som ikke vil kunne oppebæres.

(3) I henhold til forordning (EF) nr. 2516/2000 kan medlemsstaterne anmode Kommissionen om en overgangsperiode til at tilpasse deres regnskabssystemer til denne forordning.

(4) Ved brev af 21. juni 2001 har de portugisiske myndigheder anmodet om en overgangsperiode til at tilpasse deres regnskabssystem til forordning nr. 2516/2000.

(5) Portugal har over for Kommissionen dokumenteret behovet for at forbedre sit kendskab til de skatter og bidrag til sociale ordninger, der ansættes og angives, men som ikke vil kunne oppebæres. Det skal ske ved hjælp af det nye officielle regnskabsprogram, som er under gennemførelse, og som er fuldt ud i overensstemmelse med principperne i ENS 95. Det er imidlertid Kommissionens opfattelse, at Portugal kan være klar til en korrekt gennemførelse af forordning (EF) nr. 2516/2000 medio 2002.

(6) Portugal bør derfor indrømmes en overgangsperiode indtil den 30. juni 2002 -

VEDTAGET FØLGENDE BESLUTNING:

Artikel 1

Portugal indrømmes en overgangsperiode til at tilpasse sit regnskabssystem til forordning (EF) nr. 2516/2000 senest den 30. juni 2002.

Artikel 2

Denne beslutning er rettet til Den Portugisiske Republik.

Udfærdiget i Bruxelles, den 30. januar 2002.

På Kommissionens vegne

Pedro Solbes Mira

Medlem af Kommissionen

(1) EFT L 290 af 17.11.2000, s. 1.

(2) EFT L 310 af 30.11.1996, s. 1.